**PÁLYÁZATI FELHÍVÁS**

A Magyar Testnevelési és Sporttudományi Egyetem pályázatot hirdet a 2024/2025-ös tanév I. félévére vonatkozóan **diákmentor ösztöndíj elnyerésére**.

Kedves Hallgatók!

A Magyar Testnevelési és Sporttudományi Egyetem Oktatási Igazgatósága az Egyetemmel aktív hallgatói jogviszonyban álló, nappali munkarendű, állami ösztöndíjas vagy önköltséges finanszírozási formában, alap-, mesterképzésben, osztatlan képzésen, valamint doktori képzésben részt vevő hallgatója számára **2024. október 1-jén** induló **Diákmentor programot** hirdet.

**A program célja, hogy a hallgatók az általuk legnehezebben teljesíthető tantárgyak vonatkozásában személyre szabott segítséggel növelni tudják a sikeres vizsgák arányát és javítani a tanulmányokban való előrehaladásukat.**

A mentorálás során a hallgatók a diákmentor támogatásával hatékonyabb teljesítményt érhetnek el. A diákmentorálás számos előnyt kínál mentor és mentorált számára. A tevékenység a közös munkával történő ismeretszerzés, képességfejlesztés mellett pozitív hatással van a hallgatók egyetemhez való hozzáállására, a kapcsolatok alakulására, építésére, a teljesítményre, a segítő attitűd kialakulására, az empátiára és erkölcsi gondolkodásra, a személyközi kommunikációra, valamint a konfliktuskezelési képességre.

Budapest, 2024. augusztus 29.

                                                        Magyar Testnevelési és Sporttudományi Egyetem

Oktatási Igazgatóság